Līgums
par Ogres novada Jumpravas pagasta ielu, ceļu un laukumu uzturēšanas darbiem
(identifikācijas Nr. ONP 2023/79)

Parakstīšanas datums ir pēdējā pievienotā
 drošā elektroniskā paraksta 
un tā laika zīmoga datums
Jumpravas pagasta pārvalde, reģistrācijas Nr. 40900000440, juridiskā adrese: Daugavas iela 6, Jumprava, Jumpravas pagasts, Ogres novads, LV-5022, tās pārvaldes vadītāja Aivara Samsona personā, kurš rīkojas uz Ogres novada pašvaldības  “Jumpravas pagasta pārvades  nolikums” pamata, turpmāk – Pasūtītājs, no vienas puses,
Ogres novada pašvaldība, reģ. Nr.90000024455, tās izpilddirektora vietnieces  Danas Bārbales personā, kura darbojas saskaņā ar Ogres novada pašvaldības 2021.gada 1.jūlija saistošajiem noteikumiem Nr.12/2021 “Ogres novada pašvaldības nolikums” (protokols Nr.2; 3.), turpmāk – Maksātājs, no otras puses, un
Sabiedrība ar ierobežotu atbildību “VIA Mežs”, reģistrācijas Nr. 40003684202 , tā valdes priekšsēdētāja Edvīna Ūzula personā, kurš rīkojas uz statūtu pamata, turpmāk – Izpildītājs, no trešās puses,
turpmāk visi kopā saukti Puses, 
saskaņā ar atklāta konkursa “Ogres novada Jumpravas pagasta ielu, ceļu un laukumu uzturēšanas darbi”, Nr. ONP 2023/79, (turpmāk – Iepirkums) rezultātiem, noslēdz šādu līgumu (turpmāk - Līgums):
1. Līguma priekšmets 
1.1. Pasūtītājs uzdod, bet Izpildītājs uzņemas par atlīdzību ar saviem spēkiem un savu tehniku, darba rīkiem, ierīcēm un materiāliem, atbilstoši normatīvo aktu prasībām, Ogres novada ceļu un ielu uzturēšanas darbu specifikācijām (apstiprinātas ar Ogres novada domes 2022. gada 26. maija lēmumu Nr.12, 3. pielikums), tehniskajai specifikācijai (1. pielikums) un Izpildītāja Iepirkumā iesniegtajam finanšu piedāvājumam (2. pielikums) veikt Jumpravas pagasta ielu, ceļu un laukumu uzturēšanas darbus (turpmāk – Darbi).
1.2. Izpildītājs Līguma 1.1. punktā minētos Darbus veic pēc nepieciešamības un Pasūtītāja pieprasījuma, atbilstoši normatīvo aktu prasībām un šī Līguma nosacījumiem.
1.3. Izpildītājs Darbus veic ar saviem darba rīkiem un ierīcēm, saviem materiāliem. 
2. Līguma termiņi un izpildes kārtība
2.1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. 
2.2. Darbu izpildes termiņš – no Līguma spēkā stāšanās līdz 2024. gada 31. decembrim vai līdz Līguma 6.1. punktā noteiktās līgumcenas sasniegšanai, atkarībā no tā, kurš no nosacījumiem iestājas pirmais. 
2.3. Ievērojot Publisko iepirkumu likuma 8. panta septītās daļas 9. punktu, Pasūtītājs var piemērot sarunu procedūru un Līgumu ar Izpildītāju atkārtot. Atkārtoti noslēgtā līguma summa ir 70 000 EUR (septiņdesmit tūkstoši euro) bez pievienotās vērtības nodokļa un termiņš ir līdz 2025. gada 31. decembrim.
2.4. Darbu izpilde tiek uzsākta saskaņā ar Latvijas Republikas spēkā esošajiem normatīvajiem aktiem vai ar Pasūtītāja pilnvarotās personas uzdoto darba uzdevumu. Izpildītāja pārstāvis pieņem lēmumu par ikdienas uzturēšanas darbu uzsākšanu, nepieciešamo ikdienas uzturēšanas darbu tehnoloģiju pielietošanu un nepieciešamo materiālu izmantošanu.
2.5. Izpildītājs līdz nākošās dienas plkst. 10:00  elektroniski un telefoniski informē Pasūtītāja pārstāvi par konkrētu faktiski veikto uzturēšanas Darbu veidu, apjomu, vietu un izpildes termiņu.
2.6. Satiksmei bīstamās vietas (t.sk., brauktuves, brauktuvju un nomaļu izskalojumi/nobrukumi, satiksmei bīstamās bedres) novēršanas darbi Izpildītājam ir jānovērš Latvijas Republikas spēkā esošajos normatīvajos aktos noteiktajā termiņā vai 24 (divdesmit četru) stundu laikā no brīža, kad Pasūtītāja pārstāvis tos ir konstatējis un elektroniski nosūtījis paziņojumu un telefoniski informējis līguma 13.4.punktā norādīto Izpildītāja pārstāvi par konkrēto veicamo Darbu veidu, vietu un izpildes termiņu.
2.7. Pēc Pasūtītāja pieprasījuma Izpildītājam ir jāuzrāda Darbu izpildes žurnāls un jāsniedz pārskats par šajā Līgumā paredzēto Darbu izpildes gaitu.
2.8. Izpildītājam ir jāievēro darba aizsardzības, darba drošības, drošības tehnikas, vides aizsardzības un citu spēkā esošo Latvijas Republikas normatīvo aktu prasības, kas regulē nolīgto Darbu veikšanu, kā arī saudzīgi jāizturas pret Pasūtītāja mantu. 
2.9. Katru mēnesi par faktiski veiktajiem Darbiem, Izpildītājs iesniedz Pasūtītājam Darbu izpildes žurnālu un Darbu nodošanas-pieņemšanas aktu.

3. Izpildītāja tiesības un pienākumi
3.1. Izpildītājam ir tiesības saņemt samaksu par atbilstoši Līguma nosacījumiem izpildītajiem Darbiem.
3.2. Izpildītājs nodrošina, lai Darbu izpildes laikā netiktu pieļautas atkāpes no Līguma noteikumiem. 
3.3. Izpildītājs nedrīkst nodot tam ar šo Līgumu pielīgto Darbu izpildi trešajām personām.  
3.4. Pie neparedzētiem apstākļiem, kas radušies no Izpildītāja neatkarīgu apstākļu dēļ un kuru dēļ var tikt traucēta saistību izpilde, pusēm rakstveidā vienojoties, Darbu izpildes termiņi var tikt attiecīgi pagarināti. 
3.5. Izpildītājs pēc Pasūtītāja pieprasījuma sniedz informāciju par Darbu izpildes gaitu, par apstākļiem, kas traucē vai varētu traucēt darbu kvalitatīvu izpildi. 
3.6. Ja Izpildītājs pēc Līguma parakstīšanas neveic šā Līguma 1.1.punktā minētos Darbus un nav brīdinājis par Līguma 3.4.punktā minēto apstākļu iestāšanos, Pasūtītājs ir tiesīgs vienpusēji izbeigt šo Līgumu. Tādā gadījumā iestājas šā Līguma 8.1.punktā minētā atbildība. 
3.7. Darbu izpildi veikt tikai ar atbilstoši veicamajiem Darbiem aprīkotu tehniku, kas ir tehniskā kārtībā ar visām nepieciešamajām atļaujām, tehnisko apskati u.c.;
3.8. Nodrošināt kvalitātes kontroli visā Darbu izpildes procesā saskaņā ar Latvijas Republikas spēkā esošajiem normatīvajiem aktiem, iepirkuma noteiktajām prasībām;
3.9. Patstāvīgi nodrošināt visu Darbu veikšanai nepieciešamo atļauju saņemšanu, kā arī saskaņot Darbus ar nepieciešamajām institūcijām;
3.10. Izpildītājs nav tiesīgs bez Pasūtītāja piekrišanas veikt papilddarbus, kas nav paredzēti šī Līguma 1.pielikumā – Tehniskajā specifikācijā. Ja Izpildītājs veic papilddarbus, nesaskaņojot tos ar Pasūtītāju, Pasūtītājam nav pienākums tos pieņemt, un Maksātājam nav pienākums par tiem maksāt.

4. Pasūtītāja tiesības un pienākumi
4.1. Pasūtītājs ir tiesīgs kontrolēt Darbu izpildi un saņemt no Izpildītāja 3.5.punktā minēto informāciju. 
4.2. Pieņemt izpildītos Darbus saskaņā ar Līguma noteikumiem, iepriekš pārliecinoties par to kvalitāti un apjomu atbilstību Līgumam, tā pielikumiem un Latvijas Republikas spēkā esošajiem normatīvajiem aktiem;

5. Maksātāja tiesības un pienākumi
3. 
4. 
5. 
5.1. Maksātāja tiesības:
5.1.1. saņemt no Pasūtītāja un Izpildītāja apmaksas veikšanai nepieciešamo informāciju un dokumentus; 
5.1.2. pieprasīt papildus informāciju vai dokumentus no Pasūtītāja un Izpildītajā, kas nepieciešami apmaksas veikšanai. 
5.2. Maksātājs apņemas veikt samaksu Izpildītājam Līgumā norādītajā apmērā un termiņā.

5. 
6. Līgumcena un samaksas kārtība
1. 
2. 
3. 
4. 
5. 
6. 
6.1. Šis Līgums nosaka vienas vienības izcenojumus saskaņā ar Līguma 2. pielikumā minētajiem Darbiem. Kopējā līgumcena par Līguma periodā izpildītajiem Darbiem ir Līguma darbības laikā veikto Darbu summa, kas nosakāma atbilstoši vienas vienības izmaksām saskaņā ar Izpildītāja iesniegto finanšu piedāvājumu Iepirkumā (Līguma 2. pielikums), summējot katra kalendārā mēneša ietvaros izpildīto Darbu apjomu. Līgumcena Līguma darbības periodā nepārsniedz Pasūtītāja plānoto finanšu līdzekļu apmēru – 70 000 EUR (septiņdesmit tūkstoši euro) bez pievienotās vērtības nodokļa (turpmāk PVN), (turpmāk – Līgumcena), PVN summa 14 700 EUR (četrpadsmit tūkstoši septiņi simti euro), Līgumcena ar PVN ir 84 700 EUR (astoņdesmit četri tūkstoši septiņi simti euro)
6.2. Izpildīto Darbu apmaksa tiek veikta reizi mēnesī par faktiski izpildīto Darba daļu, saskaņā ar 2.pielikumā) norādītajiem izcenojumiem. Pasūtītājam Līguma izpildes laikā ir saistošas tikai 2.pielikumā norādītās vienas vienības izmaksas. Visi maksājumi tiek veikti 15 (picpadsmit) darba dienu laikā pēc Darbu nodošanas – pieņemšanas akta parakstīšanas un rēķina saņemšanas no Izpildītāja. Maksājumi tiek pārskaitīti uz Izpildītāja norādīto norēķinu kontu.
6.3. Par apmaksas dienu tiek uzskatīta diena, kad Maksātājs ir veicis pārskaitījumu uz Izpildītāja rēķinā norādīto norēķinu kontu.
6.4. Pasūtītājs un Izpildītājs apzinās, ka Darbu apjoms atkarīgs no meteoroloģiskajiem apstākļiem un samaksa tiek veikta par faktiski izpildīto Darbu apjomu. 
6.5. Izpildītājs, parakstot Līgumu, apliecina, ka Darbu cenā iekļautas visas ar Darbu izpildi, darbaspēka, izmantojamās tehnikas, darbarīku, materiālu, tehnisko līdzekļu u.c. izmaksas, atbilstoši Tehniskajai specifikācijai un veicamo Darbu apjomam, kas nepieciešams Līguma 1.1.apakšpunktā minēto Darbu savlaicīgai un kvalitatīvai veikšanai.
6.6. Izpildītāja finanšu piedāvājumā iepirkumam noteiktā 1 (vienas) vienības cena tiek fiksēta uz visu Līguma darbības laiku un tā darbības laikā netiek paaugstināta, izņemot Līgumā noteiktos gadījumus. 

7. Darba nodošanas un pieņemšanas kārtība
6. 
7. 
7.1. Izpildītāja Darbu veikšana un nodošana tiek noformēta ar Darbu nodošanas – pieņemšanas aktu (turpmāk – Akts), ko ar parakstiem apliecina Izpildītājs un Pasūtītājs vai to pilnvarotās personas. Akts par iepriekšējā mēnesī izpildītajiem darbiem Izpildītājam ir jāiesniedz Pasūtītājam ne vēlāk kā līdz nākamā mēneša 10. datumam.
7.2. Pasūtītājam 3 (trīs) darba dienu laikā pēc Izpildītāja Akta par iepriekšējā mēnesī izpildītajiem darbiem saņemšanas ir jāveic Darbu apjomu pārbaude un jāparaksta Akts vai arī jānorāda tā neparakstīšanas iemesli.
7.3. Ja Pasūtītājam ir iebildumi par Darbu izpildes kvalitāti vai to neatbilstību Līguma noteikumiem, Pasūtītājs elektroniski nosūta paziņojumu un telefoniski informē Līguma 13.4. apakšpunktā norādīto Izpildītāja pārstāvi, kā arī pieaicina Izpildītāja pārstāvi, sagatavo defektu aktu, tajā norādot defekta novēršanas termiņu, un iesniedz to Izpildītājam. 
7.4. Izpildītājs nekavējoties, bet ne vēlāk kā defektu aktā norādītajā termiņā par saviem līdzekļiem un ar savu darba spēku un tehniku novērš defektu aktā konstatētos nekvalitatīvos un/vai līdz galam nepadarītos Darbus, kā arī novērš konstatētos Darbu trūkumus un atkārtoti veic Darbu nodošanu, iesniedzot Pasūtītājam Aktu saskaņā ar Līguma noteikumiem. Defektu novēršana nepagarina Līguma izpildes termiņu.
7.5. Izpildītājs ne vēlāk kā 1 (vienas) darba dienas laikā no defektu akta sagatavošanas un saņemšanas dienas rakstveidā iesniedz Pasūtītājam motivētu atteikumu novērst defektu aktā konstatētās neatbilstības. 
7.6. Jautājumu par Līguma 7.3. apakšpunktā minētā defektu aktā norādītā pamatotību izlemj Pušu pārstāvji defektu akta sagatavošanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka konstatēto neatbilstību rašanās iemesls ir Izpildītāja vaina, pretējā gadījumā, apmaksu veic Pasūtītājs.
7.7. Ja Izpildītājs neceļ iebildumus, tomēr Līguma 7.5. apakšpunktā norādītajā termiņā nenovērš defektu aktā norādītās neatbilstības, Maksātājam ir tiesības samazināt rēķinā norādīto summu tādā apmērā, kas sedz neatbilstoši Līguma noteikumiem veiktās Darbu daļas defektu novēršanas izmaksas, ieturot to no Izpildītājam veicamās samaksas. Pasūtītājam ir tiesības minēto neatbilstības novēršanu veikt patstāvīgi vai pieaicinot trešās personas. Izpildītāja pienākums ir segt konstatēto neatbilstību novēršanas izdevumus pilnā apmērā.
8. Pušu mantiskā atbildība
7. 
8. 
8.1. Ja Pasūtītājs vienpusēji lauž līgumu saskaņā ar Līguma 3.6.punktu, Izpildītājs maksā Maksātājam līgumsodu 10% apmērā no līgumcenas bez PVN. 
8.2. Par Darba uzdevumā noteikto Darbu neizpildi vai nepienācīgu izpildi Izpildītājs maksā Maksātājam līgumsodu 150 EUR (viens simts piecdesmit euro)  par katru atklāto neizpildes vai nepienācīgas izpildes gadījumu 15 (piecpadsmit) darba dienu laikā pēc Pasūtītāja pretenzijas saņemšanas dienas.
8.3. Par katru 6.2.punktā minēto maksājuma nokavējuma dienu Pasūtītājs maksā Izpildītājam 0,1 % apmērā no nokavētā maksājuma summas par katru nokavēto dienu, , bet ne vairāk kā 10 % no Līgumcenas.
8.4. Līgumsoda samaksa neatbrīvo Puses no saistību pilnīgas izpildes. 
8.5. Ja 7.4.punktā noteiktajā laikā netiek novērsti konstatētie trūkumi vai nepilnības, Pasūtītājs ir tiesīgs novērst tos uz Izpildītāja rēķina.
8.6. Ja Pasūtītājs nepamatoti izvairās no Darbu pieņemšanas un/vai Darbu nodošanas-pieņemšanas akta parakstīšanas, tas maksā līgumsodu 10 EUR par katru nokavēto dienu.
8.7. Līgumsoda samaksa 8.5.punkta gadījumā neatbrīvo Pasūtītāju no 7.2.punktā noteiktā pienākuma izpildes līdz 7.2.punktā paredzētā akta vienpusējas noformēšanas brīdim.
9. Līguma grozīšana, papildināšana un izbeigšana
6. 
7. 
8. 
9. 
9.1. Pusēm, savstarpēji vienojoties, Līguma noteikumi var tikt grozīti attiecībā uz Līguma termiņu, Darbu apjomiem, Līguma cenu, izmantojamajiem materiāliem un metodēm.
9.2. Līgumu var grozīt Pusēm vienojoties Līgumā noteiktajos gadījumos, kā arī citos gadījumos, ja tam ir objektīvs pamatojums un grozījumi ir nepieciešami Līguma mērķa sasniegšanai.
9.3. Puses savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījušas abas Puses. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
9.4. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai šajā Līguma sadaļā un Publisko iepirkumu likuma 61. panta trešajā daļā minētajos gadījumos:
9.4.1. Pasūtītājam ir nepieciešami papildu darbi, kas nebija iekļauti sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;
9.4.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
9.4.3. Iepirkumā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas šā likuma 42. panta otrajā daļā (izņemot 8. un 9. punktu) paredzētie izslēgšanas noteikumi. 
9.5. Pasūtītājs ir tiesīgs vienpusēji izbeigt šo Līgumu, paziņojot par to Izpildītājam rakstveidā 10 (desmit) kalendārās dienas iepriekš, šādos gadījumos:
9.5.1. Darbi, saskaņā ar Pasūtītāja veikto pārbaužu rezultātiem, tiek pildīti neatbilstošā kvalitātē vai neatbilstoši Līguma un tā pielikumu nosacījumiem, un par to Pasūtītājs vai kompetenta iestāde secīgi, divu mēnešu laikā ir sastādījusi un nosūtījusi Izpildītājam 3 (trīs) defektu aktus par Darbu neatbilstību Līgumam un tā pielikumiem;
9.5.2. Izpildītājs vismaz uz 5 (piecām) dienām nepamatoti ir pārtraucis Darbu; 
9.5.3. Izpildītājs ir nokavējis jebkuru no Līguma noteiktajiem darbu izpildes termiņiem, un ja Izpildītāja nokavējums ir sasniedzis 5 (piecas) dienas; 
9.5.4. Ja Izpildītājs nepilda kādas citas saistības saskaņā ar Līgumu un, ja Izpildītājs minēto saistību neizpildi nav novērsis pēc Pasūtītāja rakstiska vai mutiska paziņojuma saņemšanas Pasūtītāja norādītajā termiņā;
9.5.5. Par Izpildītāju pasludināts maksātnespējas process, apturēta vai pārtraukta saimnieciskā darbība vai tas tiek likvidēts;
9.5.6. Publisko iepirkumu likuma 64. pantā noteiktajos gadījumos.
9.6. Pasūtītājs ir tiesīgs  vienpusēji nekavējoties atkāpties no Līguma, ja:
9.6.1. Izpildītājam atbilstoši Starptautisko un Latvijas Republikas nacionālo sankciju likumam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuru dēļ Līgumu izpildīt nav iespējams;
9.6.2. Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un tādēļ apmaksu veikt nav iespējams.
9.7. Ja Līgums tiek izbeigts, Izpildītājs nekavējoties pārtrauc Darbus, par ko tiek sastādīts Akts, un saņem samaksu par visiem līdz tam kvalitatīviem un termiņā paveiktajiem Darbiem.
9.8. Izpildītājam ir tiesības vienpusēji izbeigt Līgumu, ja Maksātājs bez attaisnotiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītāju par veiktajiem Darbiem ilgāk par 30 (trīsdesmit) dienām. 
10. Apakšuzņēmēju un personāla nomaiņas un jaunu apakšuzņēmēju piesaistes kārtība
1. 
2. 
3. 
4. 
5. 
6. 
7. 
8. 
9. 
10. 
10.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Iepirkumā norādītā apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.
10.2. Pasūtītājs nepiekrīt Izpildītāja Iepirkumā norādītā apakšuzņēmēja nomaiņai, ja pastāv kāds no šādiem nosacījumiem:
10.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
10.2.2. tiek nomainīts apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta otrajā daļā (izņemot 8. un 9. punktu) minētajiem pretendentu izslēgšanas iemesliem;
10.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu šā likuma 42. panta otrās daļas (izņemot 8. un 9. punktu) minētajiem pretendentu izslēgšanas iemesliem.
10.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.4. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
10.5. Ja Izpildītājs neievēro Līguma 10. punktā noteikto iesaistītā apakšuzņēmēju nomaiņas kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus, Līguma izpildes termiņš netiek pagarināts.
10.6. Par Līguma izpildē piesaistīto apakšuzņēmēju veikto Darbu kvalitāti un atbilstību Līguma nosacījumiem atbild Izpildītājs.

11. Pretenziju un strīdu izskatīšanas kārtība
Visus jautājumus un strīdus, kas radušies Līguma izpildes laikā, puses cenšas atrisināt sarunu ceļā. Ja vienošanās netiek panākta, strīdi tiek risināti Latvijas Republikas normatīvajos aktos paredzētajā kārtībā - tiesā.

12. Nepārvarama vara
Šī Līguma noteikumi nav spēkā vai ir atliekami uz laiku, Pusēm savstarpēji vienojoties: dabas stihiju, vētru, nepārtrauktu lietus gāžu, ugunsgrēku, kā arī neprognozējamu valdības lēmumu, dažādu streiku un boikotu gadījumā.
13. Nobeiguma noteikumi
10. 
11. 
12. 
13. 
13.1. Līgums satur pilnīgu Pušu vienošanos. Puses ir iepazinušās ar tā saturu un piekrīt visiem tā punktiem, ko apliecina ar parakstiem. 
13.2. Visi Līguma grozījumi, labojumi vai papildinājumi noformējami rakstveidā, Pusēm savstarpēji vienojoties. Tie pievienojami līgumam kā pielikumi un kļūst par šī Līguma neatņemamu sastāvdaļu. 
13.3. [bookmark: _GoBack]Pasūtītāja atbildīgais pārstāvji šī Līguma izpildes laikā ir: 
13.4. Izpildītāja atbildīgais pārstāvis šī Līguma darbības laikā ir: 
13.5. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienota laika zīmoga datums un laiks. Līguma pielikumi tiek parakstīti elektroniski ar drošu elektronisko parakstu, kas satur laika zīmogu.
13.6. Šim Līgumam uz tā parakstīšanas brīdi ir 3 (trīs) pielikumi, kas ir neatņemamas šī Līguma sastāvdaļas: 
13.6.1. Pielikums Nr.1 – Tehniskā specifikācija uz 1 (vienas) lapas;
13.6.2. Pielikums Nr.2 – Finanšu piedāvājums uz 6 (sešām) lapām;
13.6.3. Pielikums Nr.3 – Ogres novada ceļu un ielu uzturēšanas darbu specifikācija uz 173 (viens simts septiņdesmit trīs) lapām.

14. Pušu rekvizīti un paraksti
	PASŪTĪTĀJS
	MAKSĀTĀJS
	IZPILDĪTĀJS

	Jumpravas pagasta pārvalde 
Reģ. Nr. 40900000440
Daugavas iela 6, Jumprava, Jumpravas pagasts, Ogres novads, LV-5022,



Pārvaldes vadītājs:
A. Samsons

	Ogres novada pašvaldība
Reģ. Nr. 90000024455
Brīvības iela 33, Ogre, 
LV-5001
Banka: Valsts Kase
 


Izpilddirektora vietniece: 
D. Bārbale

	SIA “VIA Mežs”
Reģ. Nr. 40003684202 
Celtnieku iela 1E, Ķegums, Ogres novads, LV-5020
Banka: AS SWEDBANK






ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

